**Ministru kabineta noteikumu projekta ,,Grozījumi Ministru kabineta 2005.gada 4.janvāra noteikumos Nr.14 ,,Valsts dzelzceļa tehniskās inspekcijas nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai nodrošinātu Eiropas Parlamenta un Padomes 2016.gada 11.maija Direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā (turpmāk – Direktīva 2016/797/ES) un Eiropas Parlamenta un Padomes 2016.gada 11.maija direktīvas (ES) 2016/798 par dzelzceļa drošību (turpmāk – Direktīva 2016/798/ES) prasību pārņemšanu.  Direktīva 2016/797/ES un Direktīva 2016/798/ES, kā arī Eiropas Parlamenta un Padomes 2016.gada 11.maija Regula 2016/796/ES par Eiropas Savienības Dzelzceļu aģentūru, ar ko atceļ Regulu (EK) Nr.881/2004, (turpmāk – Regula 2016/796/ES) paredz atlikušo administratīvo un tehnisko šķēršļu novēršanu vienotas Eiropas dzelzceļa telpas izveidē, jo īpaši izveidojot kopīgu pieeju drošības un savstarpējas izmantojamības prasībām.  Noteikumi stāsies spēkā 2020.gada 16.jūnijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2016.gada 11.maija Direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā.  Eiropas Parlamenta un Padomes 2016.gada 11.maija direktīvas (ES) 2016/798 par dzelzceļa drošību.  Valsts pārvaldes likuma 16.panta pirmā daļā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2005.gada 4.janvāra noteikumos Nr.14 ,,Valsts dzelzceļa tehniskās inspekcijas nolikums”” (turpmāk – Projekts) mērķis ir Direktīvas 2016/797/ES un Direktīvas 2016/798/ES prasību pārņemšana.  Direktīva 2016/797/ES aizstāj Eiropas Parlamenta un Padomes 2008.gada 17.jūnija Direktīvu 2008/57/EK par dzelzceļa sistēmas savstarpēju izmantojamību Kopienā (turpmāk – Direktīva 2008/57/EK). Direktīvas 2008/57/EK prasības šobrīd pārņemtas Dzelzceļa likumā, Ministru kabineta 1998.gada 29.decembra noteikumos Nr.489 ,,Dzelzceļa infrastruktūras (sliežu ceļu) valsts reģistrācijas un uzskaites kārtība” (turpmāk – MK noteikumi Nr.489), Ministru kabineta 2010.gada 28.decembra noteikumos Nr.1210 ,,Noteikumi par Eiropas dzelzceļa sistēmu savstarpēju izmantojamību” (turpmāk – MK noteikumi Nr.1210), Ministru kabineta 2010.gada 28.decembra noteikumos Nr.1211 ,,Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” (turpmāk – MK noteikumi Nr.1211) un Ministru kabineta 2012.gada 31.janvāra noteikumos Nr.92 ,,Dzelzceļa ritošā sastāva reģistrācijas kārtība” (turpmāk – MK noteikumi Nr.92).  Direktīva 2016/798/ES aizstāj Eiropas Parlamenta un Padomes 2004.gada 29.aprīļa Direktīvas 2004/49/EK par drošību Kopienas dzelzceļos un par Padomes direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (turpmāk – Direktīva 2004/49/EK). Direktīvas 2004/49/EK prasības šobrīd pārņemtas Dzelzceļa likumā, Ministru kabineta 2008.gada 10.marta noteikumos Nr.168 ,,Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem” (turpmāk – MK noteikumi Nr.168), Ministru kabineta 2010.gada 26.oktobra noteikumos Nr.999 ,,Dzelzceļa satiksmes negadījumu klasifikācijas, izmeklēšanas un uzskaites kārtība” (turpmāk – MK noteikumi Nr.999) un Ministru kabineta 2011.gada 18.janvāra noteikumos Nr.57 ,,Noteikumi par drošības apliecības izsniegšanas, darbības apturēšanas un anulēšanas kritērijiem un kārtību” (turpmāk – MK noteikumi Nr.57).  Projekts papildina un precizē Valsts dzelzceļa tehniskās inspekcijas (turpmāk – VDzTI) uzdevumus, kas jāveic, lai nodrošinātu Dzelzceļa likuma 33.pantā noteikto funkciju izpildi. 2020.gada 16.jūnijā stāsies spēkā grozījumi Dzelzceļa likumā, ar kuriem atbilstoši Direktīvas 2016/797/ES un Direktīvas 2016/798/ES mērķiem VDzTI ir noteikta virkne jaunu funkciju, tostarp sadarbība ar Eiropas Savienības Dzelzceļa aģentūru (turpmāk – ERA). Ņemot vērā jauno funkciju skaitu un nepieciešamo grozījumu apjomu, Projekts paredz Ministru kabineta 2005.gada 4.janvāra noteikumu Nr.14 ,,Valsts dzelzceļa tehniskās inspekcijas nolikums” (turpmāk – Noteikumi) 4.punktu izteikt jaunā redakcijā, precizējot arī jau šobrīd Noteikumos noteiktos VDzTI uzdevumus.  Saskaņā ar Dzelzceļa likuma 33.panta pirmajā un 1.1 daļā noteikto VDzTI jānodrošina visu Dzelzceļa likumā minēto dzelzceļa sistēmas dalībnieku (pārvadātāju, dzelzceļa infrastruktūras pārvaldītāju, manevru darbu veicēju utt.) uzraudzība, kontrolējot to spēju ievērot drošības prasības.  Projekts precizē normatīvos aktus, kuru ievērošanu kontrolē VDzTI. Šādi normatīvie akti ir Dzelzceļa likuma 33.panta 1.1 daļā minētie Eiropas Savienības tiesību akti (Projekta tekstā – tieši piemērojamie 33.panta 1.1 daļā minētie Eiropas Savienības tiesību akti) un Dzelzceļa likuma 33.4 pantā minētās nacionālās prasības. Dzelzceļa likuma 33.4 pants noteic, ka VDzTI Regulas 2016/796/ES 25., 26. un 27.pantā norādītajā kārtībā paziņo ERA un Eiropas Komisijai Latvijas tiesību aktus, kuros ir iekļautas nacionālās prasības šī Dzelzceļa likuma izpratnē.  Saskaņā ar Regulas 2016/796/ES preambulas 20.punktu kā viens no sasniedzamajiem mērķiem ir norādīta nepieciešamība ierobežot dalībvalstu iespēju piemērot jaunas īpašas prasības, jo pašreizējā sistēma, kurā turpina pastāvēt liels skaits dalībvalstu prasību, varētu novest pie iespējamām pretrunām ar Eiropas Savienības noteikumiem un izraisīt nepietiekamu pārredzamību un dzelzceļa sistēmas dalībnieku, tostarp mazāku un jaunu dzelzceļa sistēmas dalībnieku, iespējamu diskrimināciju. Regulas 2016/796/ES preambulas 20.punktā tiek arī secināts, ka, lai pārietu uz patiesi pārredzamu un objektīvu dzelzceļa noteikumu sistēmu Eiropas Savienības līmenī, ir jāveicina nacionālo prasību pakāpeniska samazināšana. Iepriekš minētā mērķa sasniegšanai ir paredzēta īpaša ERA loma, tostarp uzliekot ERA pienākumu pārbaudīt Eiropas Savienības dalībvalstu, arī Latvijas, tiesību aktus, kas tiek paziņoti kā nacionālās prasības.Projekts paredz Noteikumu 4.23.apakšpunktā detalizēt VDzTI uzdevumus šo nacionālo prasību paziņošanai, tādējādi pārņemot arī vēl nepārņemtās Direktīvas 2016/797/ES un Direktīvas 2016/798/ES prasības.  Projekts paredz, ka atbilstoši Dzelzceļa likuma grozījumiem, kas stāsies spēkā 2020.gada 16.jūnijā, VDzTI funkciju izpildei tiek uzdoti šādi jauni uzdevumi:  **-** pārbaudīt komersanta spēju darboties attiecīgajā komercdarbības jomā, ievērojot drošības prasības, lai komersants varētu saņemt vienoto drošības sertifikātu vai drošības apliecību;  - izvērtēt dzelzceļa infrastruktūras objektu būvniecības ieceres, izdot tehniskos noteikumus, izdarīt atzīmes par projektēšanas nosacījumu izpildi un par būvdarbu uzsākšanas nosacījumu izpildi;  - veikt pārbaudes un sniegt atzinumus par bīstamo kravu apriti dzelzceļa pārvadājumu jomā;  - apkopot dzelzceļa sistēmas dalībnieku sniegto informāciju par dzelzceļa satiksmes negadījumiem;  - veikt dzelzceļa sistēmas dalībnieku drošības pārvaldības sistēmas veiktspējas pārbaudes;  - veikt tirgus uzraudzību dzelzceļa nozarē saskaņā ar Eiropas Parlamenta un Padomes 2008.gada 9.jūlija Regulu Nr.765/2008/EK, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93;  - izskaidrot prasības par vienoto drošības sertifikātu, drošības apliecību, par tehnisko apkopi atbildīgo struktūrvienību sertifikātu, atļauju ritekļu laišanai tirgū un atļauju nodot ekspluatācijā stacionārās iekārtas iegūšanas procedūrām un iesniedzamajiem dokumentiem, nepieciešamības gadījumā izdodot dokumentu ar norādījumiem par pretendenta rīcību attiecīgajās procedūrās;  - izvērtēt pretendentu iesniegtos dokumentus vienotā drošības sertifikāta, drošības apliecības, par tehnisko apkopi atbildīgās struktūrvienības sertifikāta un atļaujas ritekļa vai ritekļa tipa laišanai tirgū iegūšanai;  - izvērtēt pretendentu iesniegtos dokumentus stacionāro iekārtu ekspluatācijas atļaujas saņemšanai;  - veikt riska pārvaldības procesa piemērošanu un tā īstenošanā gūto rezultātu piemērotības neatkarīgu novērtējumu;  - veikt dzelzceļa satiksmes negadījumu datu apkopošanu un analīzi;  - nodrošināt funkciju izpildei nepieciešamos informācijas un komunikācijas tehnoloģiju rīkus;  - publicēt savā tīmekļa vietnē statistikas datus par dzelzceļa sistēmas drošību;  - saskaņā ar Eiropas Parlamenta un Padomes 2016.gada 11.maija Regulas 2016/796/ES par Eiropas Savienības Dzelzceļu aģentūru, ar ko atceļ Regulu (EK) Nr.881/2004, 38.panta 3.punkta prasībām sniegt informāciju Eiropas Savienības Dzelzceļu aģentūrai, tostarp izmantojot informācijas un komunikācijas tehnoloģiju rīkus;  - sadarboties ar citu Eiropas Savienības dalībvalstu attiecīgajām iestādēm, izsniedzot drošības apliecības pārrobežu dzelzceļa infrastruktūras gadījumā;  - slēgt nepieciešamos sadarbības līgumus un organizēt seminārus vai darba grupas;  Projekts saglabā šādus Noteikumos jau šobrīd noteiktus uzdevumus, precizējot atsauces uz normatīvo regulējumu:  - pārbaudīt dzelzceļa infrastruktūras objektu un ritošā sastāva atbilstību tieši piemērojamo Eiropas Savienības tiesību aktu prasībām dzelzceļa drošības un savstarpējas izmantojamības jomā un Dzelzceļa likumā minētajām nacionālajām prasībām;  - veikt zināšanu un prasmju pārbaudi (eksamināciju) un pieņemt lēmumus par dzelzceļa speciālistu atbilstību kvalifikācijas prasībām;  - sadarboties ar Eiropas Savienības institūcijām, starptautiskajām un nevalstiskajām organizācijām, to pārstāvjiem un ekspertiem, un piedalīties to darba grupās;  - atbilstoši kompetencei sagatavot priekšlikumus par nepieciešamajiem grozījumiem normatīvajos aktos, kas saistīti ar dzelzceļa sistēmas drošību, savstarpēju izmantojamību un ekspluatāciju, konsultējoties ar dzelzceļa sistēmas dalībniekiem un citām ieinteresētajām personām.  Projekts paredz, ka atbilstoši Dzelzceļa likuma 33.panta 4.1 daļas nosacījumiem VDzTI iekasēs maksu par sniegtajiem pakalpojumiem. Maksa tiks iekasēta atbilstoši ar Ministru kabineta noteikumiem apstiprinātam cenrādim, kas šobrīd ir izstrādes stadijā. Cenrādī tiks konkrēti noteikti VDzTI sniegtie maksas pakalpojumi. Cenrādis tiek izstrādāts, ievērojot arī Eiropas Komisijas 2018. gada 2. maija Īstenošanas regulu (ES) 2018/764 par Eiropas Savienības Dzelzceļu aģentūrai maksājamām nodevām un maksām un to maksāšanas nosacījumiem atļaujām ritekli laist tirgū un ritekļa tipa atļaujām saskaņā ar Regulas (ES) 2016/796 20. un 21. pantu, vienotajiem drošības sertifikātiem saskaņā ar Regulas (ES) 2016/796 14.pantu, jo VDzTI maksas pakalpojumus izmantos ne tikai Latvijas dzelzceļa sistēmas dalībnieki, tos izmantos arī Eiropas Savienības dzelzceļu aģentūra. Tiek paredzēti šādi galvenie maksas pakalpojumi:  - jauna, atjaunota un grozīta vienotā drošības sertifikāta izdošana;  - atļauju ritekļa vai ritekļa tipa laišanai tirgū izdošana;  - jaunas, atjaunotas un grozītas drošības apliecības izdošana;  - par tehnisko apkopi atbildīgo struktūrvienību sertificēšana;  - stacionāro apakšsistēmu ekspluatācijas atļauju izdošana;  - atsevišķu dzelzceļa speciālistu kategoriju (piemēram, mašīnistu, mašīnistu palīgu, mašīnistu instruktoru, drošības konsultantu (padomnieku) bīstamo kravu pārvadājumu jomā) kvalifikācijas eksāmenu pieņemšana un kvalifikācijas piešķiršana.  VDzTI maksu par tās sniegtajiem pakalpojumiem iekasēs tikai pēc iepriekš minētā cenrāža apstiprināšanas Ministru kabinetā cenrādī noteiktajā apjomā un kārtībā.  Lai paaugstinātu VDzTI darbības efektivitāti Dzelzceļa likuma 33.pantā minēto kontroles un uzraudzības uzdevumu izpildē, Projekts paredz noteikt kontroles pilnvaras arī vecākajiem ekspertiem riska pārvaldības, tirgus uzraudzības, sertificēšanas un uzraudzības jomā.  Direktīvas 2016/797/ES un Direktīvas 2016/798/ES pārņemšanas termiņš ir 2020.gada 16.jūnijs.  Vienlaikus ir izstrādāti un Valsts sekretāru 2020. gada 12.marta sanāksmē izsludināti šādi Ministru kabineta noteikumu projekti: Ministru kabineta noteikumu projekts ,,Dzelzceļa savstarpējās izmantojamības noteikumi” (prot. Nr.11, 21.§, VSS-222), Ministru kabineta noteikumu projekts ,,Dzelzceļa drošības noteikumi” (prot. Nr.11, 14.§, VSS-215), Ministru kabineta noteikumu projekts ,,Dzelzceļa satiksmes negadījumu klasifikācijas, izmeklēšanas un uzskaites kārtība” (prot. Nr.11, 20.§, VSS-221), kā arī grozījumi MK noteikumos Nr.92 (prot. Nr.11, 19.§, VSS-220) un grozījumi Ministru kabineta 2019.gada 4.oktobra rīkojumā Nr.478 ,,Par Valsts dzelzceļa tehniskās inspekcijas 2020.gada budžeta apstiprināšanu”, kas izsludināts Valsts sekretāru 2020.gada 2. aprīļa sanāksmē (prot. Nr.14, 12.§, VSS-298). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (8), dzelzceļa infrastruktūras pārvaldītāji (200), personas, kuras pārvadātāja vai dzelzceļa infrastruktūras pārvaldītāja uzdevumā veic dzelzceļa infrastruktūras tehniskā aprīkojuma būvniecību, remontu un tehnisko apkopi, dzelzceļa ritošā sastāva būvniecību, remontu un tehnisko apkopi un manevru darbus (50), ritošā sastāva īpašnieki un valdītāji, dzelzceļa tehnikas ražotāji un apkalpotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Satiksmes ministrija, Valsts dzelzceļa tehniskā inspekcija. |
| 3. | Cita informācija | Ar Projektu tiek pārņemtas Direktīvas 2016/797/ES un Direktīvas 2016/798/ES prasības.  Direktīva 2016/797/ES pārņemta daļēji, pārējās Direktīvas 2016/797/ES normas:  1) ir pārņemtas Dzelzceļa likumā (1.panta 1., 2., 3., un 4. a) apakšpunkts, 2.panta 1., 2., 3., 4., 5., 6., 7. 11., 13., 18., 19., 20., 21., 22., 25., 28., 29., 30., 32., 35., 44. un 45.punkts, 3.panta 1.punkts, 4.panta 1., 2. un 5.punkts, 8.panta 1.punkts, 14.panta 1., 2., 3., 4. un 12.punkts, 18.panta 1., 2., 3., 5. un 7.punkts, 20.panta 1.punkts, 21.panta 1., 2.punkts, 3.punkta otrā un trešā rindkopa, 4.punkts, 5.punkta pēdējais teikums, 8.punkts, izņemot trešo rindkopu, 11., 13., 14., 15., 16. un 17.punkts, 22.pants 1., 2. un 3.punkts, 23.pants 1. un 2.punkts, 24.pants 1. un 2.punkts, 26.pants 1., 2., 3., 4., 5., 6., 7., 8. un 9.punkts, 46.panta 1. un 4.punkts, 47.panta 1. un 7.punkts, 49.panta 2.punkts, I pielikuma 1. un 2.punkts un II pielikuma 1.punkts);  2) ir pārņemtas MK noteikumos Nr.489 (49. panta 1.,3. un 4.punkts);  3) tiks pārņemtas ar grozījumiem MK noteikumos Nr.92 (46.panta 2. un 3.punkts un 47.panta 3., 4. un 6.punkts);  4) tiks pārņemtas ar Ministru kabineta noteikumu projektu ,,Dzelzceļa savstarpējās izmantojamības noteikumi” (2.panta 8., 9., 10., 12., 14., 15., 16., 17., 23., 24., 26., 27., 31., 33., 34., 36., 37., 38., 39., 40., 41., 42. un 43.punkts, 3.panta 2.punkts, 4.panta 7.punkts, 7.panta 1., 2., 3.punkts, 4.punkta pirmā un otrā rindkopa, 6.punkts, 8.panta 2.punkts, 9.panta 1., 2., 3., 4., 5. un 6.punkts, 10.pants 1., 2., 3., 4. un 5. punkts, 11.panta 1. un 4.punkts, 12.pants, 13.panta 1. un 2.punkts, 15.panta 1., 2., 3., 4., 5., 6., 7. un 8.punkts, 16.panta 1., 2. un 3.punkts, 17.pants, 18.pants 4. un 6.punkts, 19.panta 3. un 6.punkts, 20.panta 2.punkts, 21.panta 3.punkta pirmā rindkopa, 8.punkta trešā rindkopa, 10. un 12.punkts, 24.panta 3., 5. un 7.punkts, 25.panta 1. un 2.punkts, 27.pants, 28.pants, 29.pants, 30.panta 1., 2., 3., 4., 5., 6. un 7.punkts, 31.panta 1., 2., 3., 4., 5. un 6.punkts, 32.pants 1. un 2.punkts, 33.pants, 34.panta 1., 2. un 3.punkts, 35.panta 1., 2. un 3.punkts, 36.pants, 37.pants, 39.pants, 40.pants, 41.panta 1., 2., 3., 4. un 5.punkts, 42.panta 1.punkta pirmā un otrā rindkopa, 2. un 3.punkts, 45.pants, II pielikuma 2.punkts, III pielikums, IV pielikuma 1.punkts, 2.1., 2.2.1., 2.2.2., 2.2.3.apakšpunkts, 2.3.1.apakšpunkta pirmā un otrā rindkopa, 2.3.2., 2.3.3., 2.3.4., 2.4., 2.5.1., 2.5.2., 2.5.3., 2.5.4., 2.6., 2.7., 2.8., 3.1.apakšpunkts, 3.2.apakšpunkta pirmā, otrā un trešā rindkopa, 3.3., 3.4.apakšpunkts un 4.punkts);  5) nav jāpārņem, jo attiecas uz Eiropas Komisijas vai ERA kompetenci (1.panta 4.punkta c) un d) apakšpunkts, 1.panta 5.punkts, 4.panta 3., 4., 6. un 8.punkts, 5.pants, 6.pants, 7.panta 5., 7. un 8.punkts, 11.panta 2. un 3.punkts, 14.panta 9. un 10.punkts, 15.panta 9.punkts, 19.panta 1., 4. un 5.punkts, 21. panta 5. (izņemot pēdējo teikumu), 6., 7. un 9.punkts, 24.panta 4. un 6.punkts, 38.pants, 43.pants, 44.pants, 47.panta 2. un 5.punkts, 48.pants, 49.panta 5.punkts, 50.pants, 51.pants, 52.pants, 53.pants, 54.panta 1. un 4.punkts, 55.pants, 56.pants, 57.pants, 58.pants un 59.pants).  Direktīva 2016/798/ES pārņemta daļēji, pārējās Direktīvas 2016/798/ES normas:  1) ir pārņemtas Dzelzceļa likumā (2.panta 1., 2. punkts, 3.panta 1., 2., 3., 4., 5., 6., 7., 8., 9., 11., 12., 16., 18., 19., 20., 21., 23., 24.,25., 26.,27., 28., 29., 30., 31., 32., 33.punkts, 4.panta 1.punkta a), b), c), d), e), f), g) apakšpunkts, 3., 4., 5. un 6.punkts, 5.panta 1.punkts, 6.panta 1.punkts, 7.panta 1.punkts, 8.panta 1., 2. un 3.punkts, 7.punkta pirmais, otrais, trešais teikums un 9.punkts, 9.panta 1., 2. un 4.punkts 5.punkta pirmā, otrā un trešā rindkopa, 10.panta 1.punkta pirmā, otrā rindkopa, 2., 3., 4., 5., 8., 9., 12., 13. un 14.punkts, 11.panta 1., 2. un 3.punkts, 12.panta 1.punkta pirmā, otrā rindkopa un 3.punkts, 13.pants, 14.panta 1., 2. punkts, 3.punkta pirmā, otrā rindkopa un 5.punkts, 15.panta 3.punkts, 16.panta 1.punkts, 2.punkta a), b), c), d), e), f), g), h), i), j), k), l) apakšpunkts un 3.punkts, 17.panta 1., 2., 3., 4., 5., 6., 7., 8., 9. un 10.punkts, 18.panta 1.punkta pirmā, otrā rindkopa, 2., 3. un 4.punkts, 19.pants, 21.panta 1. un 2.punkts, 22.panta 1., 2., 4. un 7.punkts, 30.pants, I pielikuma papildinājuma 1.4. un 2.2.apakšpunkts un II pielikums);  2) ir pārņemtas Bīstamo kravu aprites likumā (pielikuma papildinājuma 2.2.apakšpunkts);  3) ir pārņemtas Ministru kabineta 2010.gada 14.septembra noteikumos Nr.873 ,,Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu” (13.pants);  4) tiks pārņemtas ar Ministru kabineta noteikumu projektu ,,Dzelzceļa drošības noteikumi” (9.panta 3. un 6.punkts, 10.panta 11., 15. un 16.punkts, 12.panta 2.punkta pirmā, otrā rindkopa un 4.punkts, 14.panta 3.punkta trešā, ceturtā rindkopa un 4.punkts, 15.panta 1. un 2. punkts, 17.panta 11. un 12. punkts, 18.panta 1.punkta trešā rindkopa un III pielikums);  5) tiks pārņemtas ar Ministru kabineta noteikumu projektu ,,Dzelzceļa satiksmes negadījumu klasifikācijas, izmeklēšanas un uzskaites kārtība” (3.panta 10., 13., 14. un 15.punkts, 5.panta 2.punkts, 20.panta 1.punkta pirmais, otrais teikums, 2.punkta pirmā, otrā rindkopa, 3. un 4.punkts, 21.panta 4.punkts, 22.panta 3.punkta pirmā, otrā rindkopa, 5. un 6.punkts, 23. panta 1., 2., 3. un 4.punkts, 24.panta 1., 2. un 3.punkts, 25.panta 1. un 2.punkts, 26.panta 1., 2. un 3.punkts, I pielikuma ievaddaļas pirmā, otrā, rindkopa, 1.1. apakšpunkta pirmā, otrā rindkopa, 1.2.apakšpunkts, 2., 3.punkts, 4.punkta pirmā, otrā rindkopa, 5.punkts, 6.1., 6.2.apakšpunkts un papildinājuma 1.1., 1.2., 1.3., 1.5., 1.6., 1.7., 1.8., 1.9., 1.10., 1.11., 1.12.,1.13.,1.14., 1.15.,1.16., 1.17., 1.18., 1.19., 2.1., 3.1., 3.2., 4.1., 4.2., 4.3., 4.4., 4.5., 4.6., 4.7., 5.1., 5.2., 5.3.1., 5.3.2., 5.3.3., 6.1., 6.2., 6.3., 6.4., 6.5., 6.6., 6.7., 7.1., 7.2., 7.3., 7.4.apakšpunkts);  6) tiks pārņemtas ar Ministru kabineta noteikumu projektu ,,Dzelzceļa savstarpējās izmantojamības noteikumi” (3.panta 17. un 22.punkts);  7) nav jāpārņem, jo attiecas uz Eiropas Komisijas vai ERA kompetenci (1.pants, 2.panta 3. un 4.punkts, 4.panta 2. punkts, 6.panta 2., 3., 4., 5., 6. un 7.punkts, 7.panta 2., 3., 4., 5., 6. un 7.punkts, 8.panta 6. un 10.punkts, 9.panta 7.punkts, 10.panta 6., 7. un 10.punkts, 14.panta 6., 7. un 8.punkts, 17.panta 13.punkts, 21.panta 3.punkts, 27., 28., 29., 31., 32., 33., 34., 35., 36.pants un I pielikuma ievaddaļas trešā rindkopa). |

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | Saistības pret Eiropas Savienību | Eiropas Parlamenta un Padomes 2016.gada 11.maija Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā (publicēta „Eiropas Savienības Oficiālajā Vēstnesī” L 138, 26.05.2016.).  Direktīvas 2016/797/ES pārņemšanas termiņš ir 2019.gada 16.jūnijs. Saskaņā ar Direktīvas 2016/797/ES 57.panta 2.punktu dalībvalstis var pagarināt šo pārņemšanas termiņu uz vēl vienu gadu.  Eiropas Parlamenta un Padomes 2016.gada 11.maija Direktīva (ES) 2016/798 par dzelzceļa drošību (publicēta „Eiropas Savienības Oficiālajā Vēstnesī” L 138, 26.05.2016.).  Direktīvas 2016/798/ES pārņemšanas termiņš ir 2019.gada 16.jūnijs. Saskaņā ar Direktīvas 2016/798/ES 33.panta 2.punktu dalībvalstis var pagarināt šo pārņemšanas termiņu uz vēl vienu gadu.  Ņemot vērā pārņemšanas termiņa pagarināšanas iespēju, Projekta spēkā stāšanās noteikta 2020.gada 16.jūnijā. | | |
| 2. | Citas starptautiskās saistības | Projekts šo jomu neskar. | | |
| 3. | Cita informācija | Projekts šo jomu neskar. | | |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2016.gada 11.maija Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā (publicēta „Eiropas Savienības Oficiālajā Vēstnesī” L 138, 26.05.2016.);  Eiropas Parlamenta un Padomes 2016.gada 11.maija Direktīva (ES) 2016/798 par dzelzceļa drošību (publicēta „Eiropas Savienības Oficiālajā Vēstnesī” L 138, 26.05.2016.).  Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru, ar ko atceļ Regulu (EK) Nr. 881/2004 (publicēta „Eiropas Savienības Oficiālajā Vēstnesī” L 138, 26.05.2016.). | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2016/797/ES 14.panta 5.punkts | | Tiek pārņemts ar Projekta 1.1. apakšpunktā ietverto 4.23.2.apakšpunktu | Pārņemts pilnībā | Neparedz stingrākas prasības |
| Direktīvas 2016/797/ES 14.panta 6.punkts | | Tiek pārņemts ar Projekta 1.1. apakšpunktā ietverto 4.23.5.apakšpunktu | Pārņemts pilnībā | Neparedz stingrākas prasības |
| Direktīvas 2016/797/ES 14.panta 7.punkts | | Tiek pārņemts ar Projekta 1.1. apakšpunktā ietverto 4.23.3.apakšpunktu | Pārņemts pilnībā | Neparedz stingrākas prasības |
| Direktīvas 2016/797/ES 14.panta 8.punkts | | Tiek pārņemts ar Projekta 1.1. apakšpunktā ietverto 4.23.2.apakšpunktu | Pārņemts pilnībā | Neparedz stingrākas prasības |
| Direktīvas 2016/797/ES 14.panta 11.punkts | | Tiek pārņemts ar Projekta 1.1. apakšpunktā ietverto 4.23.4.apakšpunktu | Pārņemts pilnībā | Neparedz stingrākas prasības |
| Direktīvas 2016/797/ES 14.panta 13.punkts | | Tiek pārņemts ar Projekta 1.1. apakšpunktā ietverto 4.23.6.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 8.panta 4.punkts | | Tiek pārņemts ar Projekta 1.1. apakšpunktā ietverto 4.23.2.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 8.panta 5.punkts | | Tiek pārņemts ar Projekta 1.1. apakšpunktā ietverto 4.23.3.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 8.panta 7.punkts | | Tiek pārņemts ar Projekta 1.1. apakšpunktā ietverto 4.23.5.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 8.panta 8.punkts | | Tiek pārņemts ar Projekta 1.1. apakšpunktā ietverto 4.23.4.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 8.panta 11.punkts | | Tiek pārņemts ar Projekta 1.1. apakšpunktā ietverto 4.23.6.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 1.punkta trešā rindkopa | | Tiek pārņemts ar Projekta 1.1. apakšpunktā ietverto 4.9.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 5.punkts | | Tiek pārņemts ar Projekta 1.1. apakšpunktā ietverto 4.18.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES II pielikums | | Tiek pārņemts ar Projekta 1.1. apakšpunktā ietverto 4.23.1.apakšpunktu | Pārņemts pilnībā | Neparedz stingrākas prasības |
| Regulas 2016/796/ES 25., 26 un 27.pants | | Tiek pārņemts ar Projekta 1.1. apakšpunktā ietverto 4.23.apakšpunktu | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar | | |
| Cita informācija | | Pārējās Direktīvas 2016/798/ES normas ir pārņemtas ar grozījumiem Dzelzceļa likumā, Bīstamo kravu aprites likumā Ministru kabineta 2010.gada 14.septembra noteikumos Nr.873 ,,Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu”, kā arī tiks pārņemtas ar Ministru kabineta noteikumu projektu “Dzelzceļa drošības noteikumi” un Ministru kabineta noteikumu projektu “Dzelzceļa satiksmes negadījumu klasifikācijas, izmeklēšanas un uzskaites kārtība”, kas aizstās MK noteikumus Nr.999.  Pārējās Direktīvas 2016/797/ES normas ir pārņemtas ar grozījumiem Dzelzceļa likumā, MK noteikumos Nr.489, kā arī tiks pārņemtas ar Ministru kabineta noteikumu projektu “Dzelzceļa savstarpējās izmantojamības noteikumi”, kāarī grozījumiem MK noteikumos Nr.92. | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | |
| Nav attiecināms | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 21. februārī tika publicēts Satiksmes ministrijas tīmekļa vietnē  <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā noteikta kārtība, kādā VDzTI īsteno Dzelzceļa likuma 33.panta trešās daļas 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25. un 26.punktā noteiktās funkcijas. Normatīvā akta izpilde tiks nodrošināta Projekta anotācijas VII sadaļas 1.punktā minētās institūcijas funkciju ietvaros. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova